

Informasjon om:

egenandeler for fysioterapi 2017

Fra januar 2017 har regjeringen vedtatt å fjerne den såkalte sykdomslisten, og konsekvensen er da at bare barn under 16 år og yrkesskadde er fritatt fra å betale egenandeler for fysioterapi. Dette gjelder også for fysioterapi gitt av fastlønte fysioterapeuter/kommunefysioterapeuter.

# Mer om regelverket:

Kommunen kan, forutsatt at fysioterapi gis som et spesifikt tiltak, kreve egenandel når fastlønte fysioterapeuter gir individuell undersøkelse og behandling, gruppebehandling/gruppetrening, bassengbehandling/bassengtrening, fallforebyggende balansetreningsgrupper og fysioterapi som ledd i rehabilitering/hverdagsrehabilitering.

Når fysioterapi gis som en del av et tverrfaglig team, må fysioterapi være definert som et eget tiltak.

Det er ikke krav om henvisning fra lege, kiropraktor eller manuellterapeut for at kommunen kan kreve inn egenandeler for behandling hos fast ansatte fysioterapeuter.

Fritak fra egenandel:

* barn under 16 år
* ved behandling av yrkesskade

Kommunen kan heller ikke kreve egenandel for:

* tverrfaglige møter
* nødvendig samtale med pårørende
* veiledning og opplæring av pårørende og annet personell
* forebyggende tjenester
* utprøving og tilpasning av hjelpemidler
* fysioterapi i helsestasjon
* beboere i syke-/ og aldershjem, inkl. korttidsopphold av ulike slag

# Fakturering

Kommunen har et faktureringssystem som vil bli benyttet. Fysioterapeutene legger inn hvor mange ganger, hvilken type takst pasienten skal betale m.m., og fakturaer vil bli sendt ut en gang pr måned.

# Elektronisk innrapportering til HELFO, frikortordningen

Egenandelene inngår i ordningen «Egenandelstak 2». Det vil si at man oppnår frikort, og grensen er på 1990,-. Fysioterapeutene rapporterer inn egenandelene til HELFO, og frikort blir sendt ut i posten automatisk når grensen er nådd. Har man betalt inn mer enn 1990,- vil dette bli etterbetalt.

# Priser fra 01.07.16

Beløpet fremgår av takstene i Forskrift om stønad til dekning av utgifter til fysioterapi m.m.: <https://lovdata.no/dokument/SF/forskrift/2016-06-22-770?q=fysio>

## Utdrag/eksempler fra «takstplakaten»:

A1a undersøkelse inntil 30 min 170,-

A2a Behandling i 20min 98,-

A2b Behandling i 30min 154,-

A2c Behandling i 40min 191,-

A2e Behandling i 60min 242,-

A2f Behandling i 90 min 300,-

A2g Tillegg for bruk av spesialkonstruert

utstyr for medisinsk trening

eller slyngeterapi 10,-

A10 Veiledet trening minst 30min 25,-

B22 Aktiv oppvarming 21,-

C34a Gruppebeh. i 30min (1-5 personer) 55,-

C34b Gruppebeh. i 30min (6-10 personer) 55,-

C34c Gruppebeh. i 60min (1-5 personer) 97,-

C34d Gruppebeh. i 60min (6-10 personer) 97,-

C34e Gruppebeh. i 90min (1-5 personer) 138,-

C34f Gruppebeh. i 90min (6-10 personer) 138,-

C34g Tillegg for beh. i basseng pr pasient 21,-

# Linker til mer informasjon:

Nettside: Regjeringen.no

<https://www.regjeringen.no/no/aktuelt/fjerner-egenandeler-automatiserer-egendelstak-2-og-avvikler-diagnoselisten/id2525062/>

Nettside: Helfo.no

<https://helfo.no/viktige-meldinger/fra-2017-slipper-pasientene-a-soke-om-frikort-for-egenandelstak-2>

Nettside: Helsenorge.no

<https://helsenorge.no/betaling-for-helsetjenester/frikort-for-helsetjenester#Frikort-egenandelstak-2>